| Ollomol |
| --- |
| *Pagellus bogaraveo* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Orde: | Perciformes |
| Familia: | Sparidae |
| Xénero: | *Pagellus* |
| Especie: | ***P. bogaraveo*** |

 |
| Nome binomial |
| '**Pagellus bogaraveo'**(Brünnich, 1768) |
| Sinonimia |
| * *Pagellus cantabricus* (Asso, 1801)
* *Pagellus centrodontus* Delaroche, 1809)
* *Sparus bogaraveo* (Brünnich, 1768)
* *Sparus centrodontus* (Delaroche, 1809)
 |

O **ollomol** (***Pagellus bogaraveo***) é un peixe acantopterixio da familia dos espáridos, común no litoral atlántico europeo e na zona occidental do mar Mediterráneo.

Distribución e hábitat
----------------------

É unha especie moi estendida no occidente do mar Mediterráneo e na parte oriental do océano Atlántico, até Mauritania polo sur e as illas Orkney e Noruega polo norte. É a única especie dos espáridos xeneralizado e común nos mares de Europa setentrional. Vive a profundidade considerable (até 700–800 m no Atlántico e a 400 m no Mediterráneo) en fondos rochosos, de area e lama (especialmente). Os exemplares novos son máis costeiros, de augas pouco profundas, e nadan agrupándose en grandes cardumes.

Descrición
----------

Ten un aspecto típico de espárido, con corpo moi comprimido lateralmente. Cabeza curta e redondeada, boca pequena e ollos moi grandes. O dorso é vermello pardusco, e os costados prateados. Todas as aletas son de cor rosa - avermellada. Distínguese dos demais espáridos por unha mancha difusa negra situada no nacemento da liña lateral que o cruza, enriba da base da aleta pectoral. Os exemplares novos son de cor máis pálida e carecen ás veces da mancha escura. Poden acadar até os 60 cm de lonxitude.

Os exemplares máis pequenos son coñecidos como "pachán", "pancho", "panchó", "panchiño" ou "buraz" (*burás* nas zonas con seseo implosivo).

Alimentación
------------

Aínda que é omnívoro, aliméntase sobre todo de crustáceos e outros invertebrados e peixes pequenos.

Reprodución
-----------

Acadan a madurez sexual aos dous anos, con 15–20 cm. O normal é que se reproduza en inverno, pero no Mediterráneo occidental faino entre xuño e setembro. Aproximadamente o 10% dos individuos son hermafroditas proterándricos.

Pesca
-----

Ollomol no mercado do Grove.
Captúrase tanto con rede de pesca como por palangre. A súa carne é branca, moi apreciada sobre todo en España e Italia.

Gastronomía
-----------

É a especie máis estimada da familia dos espáridos. A cantidade de graxa oscila entre case magro en primavera até ter un 9 % do seu peso en inverno. Nesta época adóitase cociñar á grella ou no forno. En España é frecuente a súa preparación na gastronomía en Nadal, sendo dúas especialidades o ollomol á madrileña ou á donostiarra.

Notas
-----

1. ↑  MarineSpecies.org *(en inglés)*
2. ↑  Definicións no *Dicionario da Real Academia Galega* e no Portal das Palabras para *ollomol*.
3. ↑  Definicións no *Dicionario da Real Academia Galega* e no Portal das Palabras para *panchán*.
4. ↑  Definicións no *Dicionario da Real Academia Galega* e no Portal das Palabras para *pancho*.
5. ↑  Definicións no *Dicionario da Real Academia Galega* e no Portal das Palabras para *panchó*.
6. ↑  Definicións no *Dicionario da Real Academia Galega* e no Portal das Palabras para *buraz*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ollomol Modificar a ligazón no Wikidata*** |

|  |  |
| --- | --- |
|  | Vexa a entrada do Galizionario acerca de  ***Ollomol*** |

### Ligazóns externas

* Ficha en Fishbase
* Ficha en Worms
* Xunta de Galicia (ed.). "Anuario de Pesca de Galicia 2017". *pescadegalicia.gal*. Consultado o 07 de decembro de 2018.

### Outros artigos

* Os peixes na cultura popular galega

|  |  |
| --- | --- |
| Control de autoridades | 
* Wd: Q5800047
* GEC: 0136127
* MAG: 2781078762

 |

|  |  |
| --- | --- |
| Identificadores taxonómicos | 
* ADW: Pagellus\_bogaraveo
* Dyntaxa: 206263
* EUNIS: 124169
* FishBase: 890
* GBIF: 2392557
* iNaturalist: 118657
* IRMNG: 10570689
* ITIS: 169212
* IUCN: 170244
* NBN: NHMSYS0000335638
* NCBI: 98819
* Plazi: ID
* Soortenregister: 138640
* TAXREF: 69646
* WoRMS: 127059

 |